CELEX: 31991R2832
Language: el
Date: 1991-09-23 00:00:00
Title: Κανονισμός (ΕΟΚ) αριθ. 2832/91 του Συμβουλίου της 23ης Σεπτεμβρίου 1991 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές αναπτήρων αερίου τσέπης, που δεν ξαναγεμίζουν, καταγωγής Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης

Avis juridique important

|

31991R2832

Κανονισμός (ΕΟΚ) αριθ. 2832/91 του Συμβουλίου της 23ης Σεπτεμβρίου 1991 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές αναπτήρων αερίου τσέπης, που δεν ξαναγεμίζουν, καταγωγής Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης  

Επίσημη Εφημερίδα αριθ. L 272 της 28/09/1991 σ. 0001 - 0001

ΚΑΝΟΝΙΣΜΟΣ (ΕΟΚ) αριθ. 2832/91 ΤΟΥ ΣΥΜΒΟΥΛΙΟΥ  της 23ης Σεπτεμβρίου 1991  περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές αναπτήρων αερίου τσέπης, με πυρόλιθο, που δεν ξαναγεμίζουν καταγωγής Ιαπωνίας, Λαϊκής  Δημοκρατίας της Κίνας, Δημοκρατίας της Κορέας και ΤαϊλάνδηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 1386/91 (1), η Επιτροπή επέβαλε προσωρινό δασμό αντιντάμπινγκ στις εισαγωγές αναπτήρων αερίου τσέπης, με πυρόλιθο, που δεν ξαναγεμίζουν καταγωγής Ιαπωνίας, Λαϊκής Δημοκρατίας της Κίνας, Δημοκρατίας της Κορέας και  Ταϊλάνδης-  ότι η εξέταση των πραγματικών περιστατικών δεν έχει ακόμη ολοκληρωθεί και ότι η Επιτροπή έχει ενημερώσει τους εξαγωγείς που είναι γνωστό ότι ενδιαφέρονται σχετικά με την πρόθεσή της να προτείνει την παράταση του προσωρινού δασμού αντιντάμπινγκ για  επιπλέον περίοδο δύο μηνών-  ότι οι εξαγωγείς δεν εξέφρασαν καμία αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ που έχει επιβληθεί στις εισαγωγές αναπτήρων αερίου τσέπης, με πυρόλιθο, που δεν ξαναγεμίζουν καταγωγής Ιαπωνίας, Λαϊκής Δημοκρατίας της Κίνας, Δημοκρατίας της Κορέας και Ταϊλάνδης με τον κανονισμό  (ΕΟΚ) αριθ. 1386/91 παρατείνεται για περίοδο δύο μηνών. Ο δασμός αυτός παύει να ισχύει αν, πριν από τη λήξη της εν λόγω περιόδου, το Συμβούλιο θεσπίσει οριστικά μέτρα ή περατωθεί η διαδικασία του άρθρου 9 του κανονισμού (ΕΟΚ) αριθ. 2423/88.  Άρθρο 2  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Σεπτεμβρίου 1991. Για το Συμβούλιο  Ο Πρόεδρος  P. BUKMAN   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 133 της 28. 5. 1991, σ. 20.